Proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Fond tas-Solidarjetà ta’ l-UE skond il-punt 3 tal-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond tas-Solidarjetà ta' l-Unjoni Ewropea li jikkompleta l-Ftehim Interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit /* KUMM/2006/0114 finali */





[pic] | KUMMISSJONI TAL-KOMUNITAJIET EWROPEJ | Brussel 10.3.2006 KUMM(2006) 114 finali Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond tas-Solidarjetà ta’ l-UE skond il-punt 3 tal-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond tas-Solidarjetà ta' l-Unjoni Ewropea li jikkompleta l-Ftehim Interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit (preżentata mill-Kummissjoni) MEMORANDUM TA’ SPJEGAZZJONI Il-Ftehim Interistituzzjonali tas-7 ta’ Novembru 2002[1] jippermetti l-mobilizzazzjoni tal-Fond tas-Solidarjetà ta’ l-Unjoni Ewropea permezz ta’ mekkaniżmu ta’ flessibilità, fil-limitu massimu annwali ta' EUR biljun, minbarra l-intestaturi relevanti tal-perspettiva finanzjarja. Il-kundizzjonijiet ta’ l-eliġibilità għall-Fond huma ppreżentati fid-dettall fir-Regolament tal-Kunsill (KE) Nru 2012/2002[2]. Fuq il-bażi ta’ l-applikazzjonijiet għall-għajnuna mill-Fond mill-Bulgarija, ir-Rumanija u l-Awstrija li kienu affettwati minn għargħar serju bejn April u Awissu 2005, l-estimi totali tal-ħsara kkawżata huma kif ġej: Ħsara diretta (f'EUR) | Bulgarija: Għargħar Mejju 2005 | 222 279 548 | Bulgarija: Għargħar Awissu 2005 | 237 446 248 | Rumanija: Għargħar April/Mejju 2005 | 489 529 837 | Rumanija: Għargħar Lulju/Awissu 2005 | 1 049 681 003 | Awstrija: Għargħar Awissu 2005 | 591 943 573 | Total | 2 590 880 209 | Wara eżami ta’ dawn l-applikazzjonijiet[3], u meta titqies l-għotja massima possibbli mill-Fond flimkien mal-possibilità li jkunu riaollokati l-approprjazzjonijiet taħt l-intestatura li tirrikjedi nefqa addizzjonali, il-Kummissjoni tipproponi li jkun immobilizzat il-Fond tas-Solidarjetà ta' l-Unjoni Ewropea għal total ta' EUR 106 357 627, li għandhom ikunu allokati taħt l-intestatura 3 tal-perspettiva finanzjarja. Il-Kummissjoni se tippreżenta baġit ta’ emenda (AB) sabiex jiddaħħlu fil-baġit ta’ l-2006 approprjazzjonijiet speċifiċi għall-impenji u għall-ħlasijiet, imqassma skond il-pajjiż li jibbenefika, kif mitlub mill-Punt 4 tal-Ftehim Interistituzzjonali tas-7 ta’ Novembru 2002. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond tas-Solidarjetà ta’ l-UE skond il-punt 3 tal-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond tas-Solidarjetà ta' l-Unjoni Ewropea li jikkompleta l-Ftehim Interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw il-Ftehim Interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond tas-Solidarjetà ta' l-Unjoni Ewropea li jikkompleta l-Ftehim Interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit[4], u b’mod partikolari l-punt 3 tiegħu, Wara li kkunsidraw ir-Regolament tal-Kunsill(KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea[5], Wara li kkunsidraw il-proposta mill-Kummissjoni,[6] Billi: (1) L-Unjoni Ewropea ħolqot il-Fond tas-Solidarjetà ta' l-Unjoni Ewropea (il-"Fond") sabiex turi solidarjetà mal-popolazzjonijiet ta’ reġjuni milquta b’diżastri. (2) Il-Ftehim Interistituzzjonali tas-7 ta’ Novembru 2002 jippermetti l-mobilizzazzjoni tal-Fond taħt il-limitu massimu annwali ta’ EUR 1 biljun. (3) Ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista’ jiġi mmobilizzat, (4) Il-Bulgarija, ir-Rumanija u l-Awstrija ppreżentaw applikazzjonijiet sabiex jimmobilizzaw il-Fond, għal ħames diżastri kkawżati b’għargħar. IDDEĊIDEW KIF ĠEJ: Artikolu 1 Għall-baġit ġenerali ta' l-Unjoni Ewropea għas-sena finanzjarja 2006, il-Fond tas-Solidarjetà ta’ l-Unjoni Ewropea għandu jkun immobilizzat sabiex jipprovdi s-somma ta’ EUR 106 357 627 f’approprjazzjonijiet għall-impenji u għall-ħlasijiet. Artikolu 2 Din id-Deċiżjoni għandha tiġi ppubblikata fil- Ġurnal Uffiċjali ta' l-Unjoni Ewropea . Magħmula fi Brussell, Għall-Parlament Ewropew Għall-Kunsill Il-President Il-President [1] ĠU C 283, 20.11.2002, p. 1 [2] ĠU L 311, 14.11.2002, p. 3 [3] Il--Komunikazzjoni lill-Kummissjoni dwar żewġ applikazzjonijiet sabiex ikun mobilizzat il-Fond tas-Solidarjetà ta’ l-Unjoni Ewropea magħmula mill-Bulgarija fil-każ ta’ għargħar serju f’Mejju u Awissu 2005 u l-Komunikazzjoni lill-Kummissjoni dwar tliet applikazzjonijiet sabiex ikun mobilizzat il-Fond tas-Solidarjetà ta’ l-Unjoni Ewropea magħmula mir-Rumanija u l-Awstrija fil-każ ta’ għargħar serju f’April/Mejju u Lulju/Awissu 2005 li tippreżenta l-analiżi tal-Kummissjoni dwar it-talbiet. [4] ĠU C 172, 18.06.1999, p. 1. [5] ĠU L 311, 14.11.2002, p. 3. [6] ĠU C [...], [...], p. [...]